El maridet
1. Amb una cua de cirera
jo n’hi he fet biga serrera;
me n’ha sobrat un bocinet,
jo n’hi he fet un bastonet.
Tan petitet maridet m’heu dat
que la geladeta se me’l menja;
tan petitet maridet m’heu dat
que la geladeta se me l’ha menjat.

2. Amb una closca d’avellana
jo n’hi he fet casa i cabana;
me n’ha sobrat un bocinet,
jo n’hi he fet un corralet.
Tan petitet...

3. Amb una closca de pinyó
jo n’hi he fet un gran sarró,
me n’ha sobrat un bocinet,
jo n’hi he fet un sarronet.
Tan petitet...

4. I amb un pam i mig de drap
jo l’he vestit de cap a cap;
me n’ha sobrat un bocinet,
jo n’hi he fet uns mitjonets.
Tan petitet...

Cançons populars